Isqof akkużat li abbuża sesswalment minn tifel Akkużi ġodda li qed isiru fi New Hampshire, qegħdin jippontaw is-swaba lejn il-kap tal-Knisja Katttolika fi New Hampshire. L-akkużi, li għalihom infetħu proċeduri legali qed jakkużaw lil Kap tal-Knisja Kattolika fi New Hampshire b'allegati abbużi sesswali fuq minuri snin ilu meta hu kien qassis fi New York. Il-proċeduri infetħu fl-14 ta' Lulju fil-Qorti Suprema ta' Suffolk County fi New York. L-Isqof Peter Libasci mid-Djoċesi ta' Manchester qed ikun akkużat li abbuża minn tifel f'diversi okkażjonijiet fis-sena 1983 u fis-sena 1984. L-abbuż irriżulta fuq feriti fiżiċi, effetti psikoloġiċi u emozzjonali. Minkejja l-akkużi Libasci se jibqa' jservi bħala Isqof. Id-djoċesi qalet fi stqarrija li hi konxja minn dawn il-proċeduri u qalet li l-każ jinsab f'idejn l-awtoritajiet. Id-djoċesi qalet li "minħabba li l-każ għadu għaddej u għadu kif inbdew il-proċeduri, id-djoċesi mhix se tgħaddi aktar informazzjoni f'dan l-istadju". Hi infurmat li se tgħaddi aktar informazzjoni fil-mument opportun. Il-proċeduri isemmu ir-Roman Catholic Chuch of Saints Cyril u Methodius School f'Deer Park fi New York, li fihom serva Libasci. It-tifel li kien abbużat sesswalment dakinhar kellu bejn 12 u 13-il sena. Id-Djoċesi ta' Rockville Centre, qalet li hi rrappurtat il-materja lill-Vatikan minħabba li l-allegazzjonijiet jinvolvu arċisqof. Hi qalet ukoll li rrapputat il-każ lil Suffolk Country District Attorney. Irid jingħad li d-djoċesi ta' Rockville Centre, li fiha jgħixu madwar 1.4 miljun Kattoliku, kienet għamlet talba għal falliment. B'kollox kien hemm 200 proċedura legali kontra id-djoċesi b'rabta ma' abbuż sesswali. L-allegazzjonijiet kontra Libasci, saru inqas minn sentejn wara li d-djoċesi ta' Manchester nediet sforz biex jindirizzaw l-abbuż. Fis-sena 2019 kienu inħarġu 73 qassis li kienu akkużati b'abbużi sesswali fuq tfal.